armvectores/hy_wikipedia_2023 huggingface dataset:
Բավարցիներ

Բավարցիներ (բավ․՝ Bajuwarn, Baiuwarn), Գերմանիայի Բավարիա դաշնային նահանգի բնակիչներ, որոնց մեծ մասը հանդիսանում են էթնիկ բավարացիներ։ Բավարացիները խոսում են բավարական բարբառով, որը համարվում է գերմանական բարբառների առանձնահատուկ մի ձև։ Ունեն յուրահատուկ էթնոմշակույթ և հետաքրքիր պատմություն։


== Տես նաև ==
Բավարացիներ


== Ծանոթագրություններ ==
Մուխանտա

Մուխանտա, գյուղ Արևմտյան Հայաստանում, Էրզրումի վիլայեթի Էրզրումի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Էկտոդերմ

Էկտոդերմ (հունարեն-ἔκτος «արտաքին»+δέρμα «մաշկ») —արտաքին սաղմնային թերթիկ, սաղմի զարգացման տարբեր փուլերում.: Ինչպես նաև կա միջին սաղմնային թերթիկ՝ մեզոդերմ և ամնահեռավոր սաղմնային թերթիկը էկտոդերմից՝ էնտոդերմ։ 

Սաղմի էկտոդերմը առաջանում է էնտոդերմի հետ միաժամանակ և ձևավորվում է սաղմնային բջջի արտաքին շերտից։ Էկտոդերմը ձևավորում է նոր համակարգ(ողնաշարավորների մոտ՝ ողնուղեղ, ծայրամասային նյարդեր և գլխուղեղ), ատամի էմալ և էպիդերմիս(մաշկային էպիթելի)։ Ինչպես նաև այն ձևավորում է զգայական օրգանները, մարսողակա համակարգի էպիթելի առջևի ու հետին բաժինները։
Ողնաշարավորների էկտոդերմը բաղկացած է երեք մասերից՝ արտաքին էկտոդերմից, նյարդային ծայրից և նյարդային խողովակից։ Նյարդային ծայրը և նյարդային խողովակը հայտնի են նաև որպես նեյրոէկոդերմ։ Ձևավորվում է գաստրուլի փուլում։


== Ծանոթագրություններ ==
Քրիստոֆեր Բրեննան

Կրիստոֆոր Բրեննան (անգլ.՝ Christopher Brennan, նոյեմբերի 1, 1870(1870-11-01), Սիդնեյ, Ավստրալիա - հոկտեմբերի 5, 1932(1932-10-05), Սիդնեյ, Ավստրալիա), ավստրալիացի բանաստեղծ։


== Կենսագրություն ==
Քրիստֆեր Բրեննանը ծնվել է Սիդնեյում, Նոր Հարավային Ուելս նահանգում, իռլանդացի գաղթականների ընտանիքում։ Նրա հայրը գարեջրագործ Քրիստոֆեր Բրեննանն է, իսկ մայրը՝ Մերի Էնն Քերոլը։ Երբ նա փոքր էր 6 տարեկան հասակում հիվանդացավ տիֆով։ Առաջին տարիներին նա ուզում էր դառնալ քահանա։ 11 տարեկանում նա ընդունվեց Սուրբ Ալոիզիուսի վարժարան, որտեղ նա առաջին անգամ ծանոթացավ Ջոն Միլթոնի ստեղծագործություններին, որը մեծ ազդեցություն ունեցավ իր աշխատանքի վրա։ Երեք տարի հետո Բրեննանը տեղափոխվում է Սուրբ Իգնատիուսի քոլեջ։ 1888 թվականին ընդունվում է Սիդնեյի համալսարան, որտեղ սովորում է դասական։ Արտասահման մեկնելու նպատակով կրթաթոշակ ստացավ, Բրեննանը գնաց Բեռլին, որտեղ նա հանդիպում է իր ապագա կնոջը, Էլիզաբեթ Ուերթին և հայտնաբերում Ստեֆան Մալարմեի պոեզիան։ Հենց այդ ժամանակ նա որոշեց, որ պիտի բանաստեղծ դառնա։ Վերադառնալով Ավստրալիա, Բերննանը աշխատանքի է անցնում գրադարանում՝ որպես կատալոգներ կազմող, թողնելով իր ուսումնառությունը համալսարանում։ Հաջորդ տասը տարիներին նա ամբողջովին նվիրվում է պոեզիային։ 1896-1897 և 1908-1909 թվականներին Բրեննանը ժամանակավորապես դասախոսություններ է կարդում ժամանակակից լեզուների վերաբերյալ Սիդնեյի համալսարանում, իսկ 1908 թվականին, ըստ դասականների։
1920-ականների վերջերին Բրեննանը սիրավեպ է սկսում Վիոլետա Զինգերի հետ, որի արդյունքում ամուսնալուծվեց իր օրինական կնոջից։ Վիոլետի մահից հետո (ընկավ տրամվայի տակ) Բրաննանը գրեթե կորցրեց իր բանականությունը և մնացած կյանքը ապրեց աղքատության մեջ։ Նա 1932 թվականին մահացել է քաղցկեղից։


== Գրական գործունեություն ==
Բրեննան, «XXI բանաստեղծություններ» բանաստեղծությունների առաջին հավաքածուն, ազատ է արձակվել 1897 թվականին։ 1914 թ.-ին նա գրել է իր գլխավոր գործը, բանաստեղծություններ ` 1913 թվականին։


== Ծանոթագրություններ ==


== Արտաքին հղումներ ==
Axel Clark, 'Brennan, Christopher John (1870 - 1932)', Australian Dictionary of Biography, Online Edition
Избранные сочинения
Սոլյոնոե (այլ կիրառումներ)

Սոլյոնոե, կարող է վերաբերել՝

Սոլյոնոե - ավան, Ուկրաինայի Դոնեցկի մարզի Կրասնոարմեյսկիում
Սոլյոնոե - գյուղ, Ուկրաինայի Անդրկարպատյան մարզի Տյաչևի շրջանում
Սոլյոնոե - քաղաքատիպ ավան, Ուկրաինայի Դնեպրոպետրովսկի մարզի Սոլոնյանի շրջանում
Նովոսելսկոե (այլ կիրառումներ)

Նովոսելսկոե, կարող է վերաբերել՝

Նովոսելսկոե - գյուղ, Ուկրաինայի Ղրիմի Ինքնավար Հանրապետության Չեռնոմորսկոեի շրջանում
Նովոսելսկոե - գյուղ, Ուկրաինայի Սումիի մարզի Լեբեդինի շրջանում
Գորելայա (Յոնտալայի վտակ)

Անվան այլ կիրառումների համար տե՛ս՝ Գորելայա (այլ կիրառումներ)Գորելայա (ռուս.՝ Горелка), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Յոնտալա գետի վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300112103000026091
Հիդրոլոգիական ուսումնասիրությունների կոդը -  103002609
Ավազանի կոդը -  03.02.03.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բորգոնովո Վալ Տիդոնե

Բորգոնովո Վալ Տիդոնե (իտալերեն՝ Borgonovo Val Tidone), կոմունա Իտալիայում, գտնվում է Էմիլիա Ռոմանիա մարզում՝ Պիաչենցա գավառում։
Բնակչությունը կազմում է 6819 մարդ։ Բնակչության միջին խտությունը՝ 131,9 մարդ/կմ²։ Զբաղեցնում է 51,7 կմ² տարածք։ Փոստային ինդեքս՝ 29011։ Հեռախոսային կոդը՝ 0523։


== Արտաքին հղումներ ==
Պաշտոնական կայք (իտալ.)
Արթուր Պետրոսյան (պետական գործիչ)

Անվան այլ կիրառումների համար տե՛ս՝ Արթուր Պետրոսյան (այլ կիրառումներ)Արթուր Բենիամինի Պետրոսյան (ծնվ. 22 մարտի 1952 թ., գ. Լանջիկ, Անիի շրջան), ՀՀ պետական և քաղաքական գործիչ։


== Կրթություն ==
1959-1970 թթ. – սովորել և ավարտել է Երևանի թիվ 83 միջնակարգ դպրոցը։
1971-1976 թթ. - սովորել և ավարտել է Երևանի Կ. Մարքսի անվան պոլիտեխնիկական ինստիտուտի լեռնամետալուրգիական ֆակուլտետը։


== Աշխատանքային գործունեություն ==
1976-1981 թթ. - Նուռնուսի քարերի մշակման գործարանի հերթափոխի պետ, ապա՝ հանքի պետ, այնուհետև՝ արտադրության պետ։
1981-1991 թթ. – ՀԽՍՀ ՆԳՄ օպերլիազոր, ավագ օպերլիազոր, բաժնի պետի ժամանակավոր պաշտոնակատար, վարչության պետ։
1992-1993 թթ. - ՀՀ կառավարությանն առընթեր հարկային պետական տեսչության օպերատիվ վարչության պետ։
1993-1995 թթ. - ՀՀ հարկային պետական տեսչության պետի տեղակալ։
1995 թ. - ՀՀ հարկային պետական տեսչության պետի առաջին տեղակալ, օպերատիվ վարչության պետ։
1995-1998 թթ. – ապրել է Բուլղարիայի Վառնա քաղաքում։
1999-2003 թթ. – ՀՀ Ազգային ժողովի նախագահի խորհրդական։
2003 թ. մայիսի 25-ին ԱԺ 3-րդ գումարման պատգամավոր է ընտրվել Միվորված աշխատանքային կուսակցության համամասնական ընտրացուցակով։ ԱԺ պաշտպանության, ազգային անվտանգության և ներքին գործերի մշտական հանձնաժողովի անդամ։ ՄԱԿ խմբակցության անդամ։
2009-2010 թթ. - ՀՀ ԱՍՀՆ աշխատանքի պետական տեսչության պետ։
2010 թ. հունվարի 29-ին ՀՀ Նախագահի հրամանագրով նշանակվել է ՀՀ սպորտի և երիտասարդության հարցերի նախարար՝ պաշտոնավարելով մինչև 2012 թ. հունիսի 16-ը։


== Ծանոթագրություններ ==
Հանդիպում առանց հանդիսատեսի (ֆուտբոլ)

Հանդիպում առանց հանդիսատեսի, ֆուտբոլային հանդիպում, որի անվտանգության նկատառումներից ելնելով, կամ որպես պատիժ թիմի համար ներկա չեն գտնվում ֆուտբոլային երկրպագուները։ Նման միջոցներ են ձեռնարկվում ֆուտբոլային ակումբների կամ հավաքականների հետ, որի խաղացողները, մարզիչները կամ երկրպագուները իրենց պահում են խիստ անհամաչափ` պատճառելով զանգվածային անկարգություններ։


== Խաղեր անցկացված առանց հանդիսատեսի ==


=== Արգենտինա ===
2010-ական թվականներին Արգենտինայում խաղեր կային որոնք անցկացվեցին առանց հանդիսատեսի։ Դա ակտիվորեն սկսվեց կիրառվել Արգենտինայի առաջնությունում։ 2016 թվականին առանց հանդիսատեսի անցավ երկու արգենտինական թիմերի խմբային փուլի Լիբերտադորեսի Գավաթի խաղ։


=== Գերմանիա ===
Բունդեսլիգայում մինչ օրս ոչ մի խաղ տեղի չի ունեցել առանց հանդիսատեսի։ 2012 թվականի մայիսի 15-ին Ֆորտունա Դյուսելդորֆի և Հերտա ԲՍՖ-ի միջև տեղի ունեցավ հանդիպում առանց երկրպագուների։
Որոշ ժամանակ անց գերմանական պրոֆեսիոնալ ֆուտբոլում առաջին թիմային խաղը տեղի է ունեցել 2004 թվականի հունվարի 26-ին Աչենում, Ալենմանա Աչենի և «Նյուրնբերգ» ակումբի միջև։ Դա կազմակերպվել է ԴՖԼ-ի կողմից` որպես Բունդեսլիգայի կրկնվող խաղ։ 2011 թվականի դեկտեմբերի 18-ին մեկնարկեց Հենսա Ռոստոկ և Դինամո Դրեզդենի երկրորդ լիգայի հանդիպումը։ 2011 թվականի հոկտեմբերի 25-ին Դորտմունդի «Բորուսիա»-ում կայացած ԴՖԲ գավաթի խաղարկության երկրորդ փուլում տեղի ունեցան անկարգություններ։
Մեկ այլ խաղ, որը տեղի է ունեցել 2008 թվականի օգոստոսի 30-ին, 3-րդ լիգայում, Ռոտ-Վայս Էրֆուրտի և Վերդեր Բրեվենի երկրորդ թիմերի միջև։ Այս խաղը տեղի է ունեցել ԴՖԲ-ի հրամանով։ Ռեգենսբուրգի դեմ կորած պարտության խաղից հետո տեղի ունեցած անկարգությունների համար ԴՖԲ-ն 2012 թվականին առանց երկրպագուների ստիպված էր խաղալ երրորդ լիգայի խաղադաշտում Օսնաբրուքի դեմ։
Տարածաշրջանային լիգայում երկու հանդիպում տեղի ունեցավ 2009 թվականի սեպտեմբերին։
«Մագդեբուրգի» և «Հոլեսչեն» ֆուտբոլային ակումբների միջև 2016 թվականի նոյեմբերի 26-ին տեղի ունեցավ երրորդ դիվիզիոնը։ Որի ժամանակ մամուլի ներկայացուցիչներին թույլ չեն տվել մուտք գործել խաղադաշտ և դիտել խաղը։ Դրա պատճառը այն էր, որը Մագդեբուրգ քաղաքը հանդիսանում է ՄԴՑՑ խաղադաշտի սեփականատերը, ինչը հանգեցրեց մարզադաշտի վիճակագրության հետ կապված խնդիրներին և դա սպառնում էր հանդիսատեսի անվտանգությանը։


=== Ավստրիա ===
Ավստրիայի ֆուտբոլի առաջնության ժամանակ տեղի ունեցավ երկու խաղ, որի ժամանակ «Rapid Wien»-ի երկրպագուների շտապության պատճառով «Rapid»-ի երկրպագուների համար պատժիչ միջոցառումը։


== Ծանոթագրություններ ==


== Արտաքին հղումներ ==
Juventus game behind closed doors(չաշխատող հղում) (անգլ.)
Atalanta game behind closed doors (անգլ.)
Italian football to be played behind closed doors? (անգլ.)
Play games behind closed doors Archived 2011-11-27 at the Wayback Machine. (անգլ.)
Italy backs closed-doors football (անգլ.)
Turkey must play behind closed doors after fight(չաշխատող հղում) (անգլ.)
Dinamo handed default defeat (անգլ.)
Մանուկ Պետրոսյան

Մանուկ Հովհաննեսի Պետրոսյան (մարտի 12, 1918(1918-03-12), Վարդենիս, Էջմիածնի գավառ, Անդրկովկասյան կոմիսարիատ - հունվարի 7, 1998(1998-01-07)), լեզվաբան, ավագ դասախոս, դոցենտ, Երկրորդ համաշխարհային պատերազմի մասնակից։


== Կենսագրություն ==
1936 թվականին ավարտել է Ապարանի միջնակարգ դպրոցը, 1948 թվականին՝ Երևանի պետական համալսարանի պատմության ֆակուլտետը։ 1941-1946 թվականներին ծառայել է խորհրդային բանակում։ Մասնակցել է Երկրորդ համաշխարհային պատերազմին։ 1948-1962 թվականներին եղել է Երևանի Միքայել Նալբանդյանի անվան միջնակարգ դպրոցի ուսումնական մասի վարիչ և մայրենի լեզվի ու գրականության ուսուցիչ, 1962-1966 թվականներին ՀԽՍՀ լուսավորության նախարարության մանկավարժական գիտությունների գիտահետազոտական ինստիտուտի գիտաշխատող։ 1966 թվականին նշանակվել է Երևանի պետական համալսարանի բանասիրական ֆակուլտետի ավագ դասախոս։ Հեղինակ է հայոց լեզվի դասավանդման մեթոդիկայի վերաբերյալ մի շարք ուսումնասիրությունների։


== Հրատարակել է ==
Ուղղախոսության ուսուցման իմ փորձը, ուսումնական ձեռնարկ։
Լեզվաոճական աշխատանքները գրավորներին նախապատրաստվելիս, ուսումնական ձեռնարկ։
Լեզվի և ոճի հարցեր։ Դասախոսություններ։ Երևան, 1980 թ., 66 էջ։


== Գրականություն ==
Տիգրան Հայազն, Վարդենիս. հանրագիտարան։ Երևան, 2009 թ., էջ 110-111։
Ջալաուրթա

Ջալաուրթա (վրաց.՝ ჯალაურთა), գյուղ Վրաստանում։ Գտնվում է Իմերեթի մարզի Սաչխերեի շրջան‎‎ում։


== Դիրք ==
Գյուղը գտնվում է ծովի մակարդակից 740 մետր բարձրության վրա։ Շրջկենտրոն Սաչխերեից հեռու է 21 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1144 մարդ։


== Ծանոթագրություններ ==
Էչեվառի

Էչեվառի (իսպ.՝ Echévarri, բասկ.՝ Etxebarri)՝ բնակավայր և մունիցիպալիտետ Իսպանիայում՝ Բիսկայ պրովինցիայում (Բասկով ինքնավար համայնքում)։ Մունիցիպալիտետը գտնվում է Գրան Բիլբաո շրջանում։ Զբաղեցնում է 3.38 կմ² տարածք։ Բնակչությունը 9667 մարդ (2010 թվականի տվյալներով)։ Պրովինցիայի վարչական կենտրոնից գտնվում է 1 կմ հեռավորության վրա։


== Արտաքին հղումներ ==
Պաշտոնական էջ
Սուրբ Խաչ եկեղեցի (Մեծ Արագյալ)

Անվան այլ կիրառումների համար տե՛ս՝ Սուրբ Խաչ եկեղեցի (այլ կիրառումներ)Սուրբ Խաչ Եկեղեցի, Հայ Առաքելական եկեղեցի, գտնվում է Վրաստանի Սամցխե-Ջավախեթի մարզի Նինոծմինդայի մունիցիպալիտետի Մեծ Արագյալ գյուղում, կառուցվեծ է 19-րդ դարում։
Մեծ Արագյալ գյուղի Սուրբ Խաչ Եկեղեցին հիմնադրվել է 1830-ական թվականներին։
Այս եկեղեցու մասին կան հիշատակումններ Վրաստանի հայոց թեմի և Իմերեթի թեմի արխիվներում, իսկ եկեղեցու ծխականների թիվը եղել է 149 հոգի։
Ի սկզբանե եկեղեցին եղել է փայտաշեն, որի մասին ասվում է վերոնշյալ արխիվներում։ Հետագայում եկեղեցին  վերակառուցվել է սրբատաշ քարերով և անմշակ տուֆով, այժմ քարաշեն բազիլիկ և երկգմբեթավոր կառույց է։ 
Եկեղեցու վերակառուցումը տեղի է ունեցել 2014-2015 թվականներին, վերակառուցման հովանավորչությունը ստանձնել է բարերարներ Արթուր և Աիդա Իսոյանները։
Վերակառուցմանը մասնակցել են  նախագծի հեղինակ ճարտարապետ Ազատ Մղդեսյանը, դիզայնի հեղինակն է Արմեն Ղուկասյանը և քանդակագործ Գևորգ Մնացականյանը։
Վրաստանի հայոց թեմի և Սամցխե-Ջավախքի և Ծալկայի ընդհանուր առաջնորդական փոխանորդ Տեր Բաբգէն վարդապետ Սալբիյանի և տարածաշրջանի հոգևոր դասի մասնակցությամբ եկեղեցին վերաօծվեց։
Եկեղեցու հոգևոր կազմը եղել է՝  Ստեփանոս քհն. Տեր-Ստեփանոսյանը և Բարսեղ քհն. Տեր-Հովհաննիսյանը, իսկ 2015 թվականից Տեր Արմաշ քահանա Պողոսյանը։


== Ծանոթագրություններ ==
Իկեչի Անյա

Իկեչի Անյա (անգլ.՝ Ikechi Anya հունվարի 3, 1988(1988-01-03), Գլազգո, Շոտլանդիա, Միացյալ Թագավորություն), շոտլանդացի ֆուտբոլիստ, Դերբի Կաունտի ակումբի և Շոտլանդիայի հավաքականի կիսապաշտպան։
Անյան ծնվել է Գլազգո քաղաքում, նիգերացու ու ռումինացու ընտանիքում, այդ պատճառով էլ նա հնարավորություններ ուներ ընտրելու Նիգերիայի, Ռումինիայի կամ Շոտլանդիայի հավաքականներից մեկը։


== Ակումբային կարիերա ==
Անյան իր կարիերան սկսել է Ուիկոմ Ուոնդերերս ակումբի կազմում։ 2004 թվականի սեպտեմբերի 11-ին 16 տարեկան հասակում Սաութենդ Յունայթեդ ակումբի դեմ խաղի ժամանակ նա կատարեց իր նորամուտը  Ուոնդերերս երիտասարդական ակումբի կազմում։ 2005 թվականին Անյան կնքել է իր առաջին պրոֆեսիոնալ պայմանագիրը։ 2007 թվականին հեռացել է ակումբից և առանց նշանակալի հաջողության հանդես է եկել Օկսֆորդ Սիթի և Խալեսոուն Թաուն ակումբներում։ 2009 թվականի ձմռանն Անյան տեղափոխվել է Նորտգեմտոն Թաուն ակումբ։ Փետրվարի 28-ին Չելտնեմ Թաուն ակումբի դեմ խաղի ժամանակ նա կատարել է իր նորամուտը նոր թիմի կազմում։ Մարտի 24-ին Սուինդոն Թաուն ակումբի դեմ խաղի ժամանակ նա խփել է իր առաջին գոլը Նորտգեմտոն ակումբի կազմում։
Նորտգեմտոն ակումբի ղեկավարությունը փորձում էր պայմանագիր կնքել Անյաի հետ, սակայն նա երկու տարով պայմանագիր է կնքել իսպանական Սևիլյա Բ ակումբի հետ։ Սեգունդայում անցկացրած մրցաշրջանում Անյան ցուցադրել է ոչ վատ արդյունքներ։ 2010 թվականի ամռանը Անյան տեղափոխվել է Սելտա ակումբ։ Ողջ մրցաշրջանն անցկացրել է պահեստայինների թիմում հանդես գալով։ 2011 թվականի մարտի 20-ին Գրանադա ակումբի դեմ խաղի ժամանակ նա կատարեց իր նորամուտը Սելտա ակումբի հիմնական կազմում։
Նույն տարվա ամռանը նա տեղափոխվել է Գրանադա ակումբ, և այդպես էլ նա չի կարողացել կատարել իր նորամուտը թիմի կազմում։ 2012-2013 թվականների մրցաշրջանում նա վարձավճարով տեղափոխվել է Կադիս ակումբ, իսկ հաջորդ մրցաշրջանում նա տեղափոխվել է անգլիական Ուոթֆորդ ակումբ։ Օգոստոսի 21-ին Իսպվիչ Թաուն ակումբի հետ խաղի ժամանակ նա կատարել է իր նորամուտը նոր թիմի կազմում։ Նոյեմբերի 24-ին Բլէկպուլա ակումբի բեմ խաղի ժամանակ Անյան խփել է իր առաջին գոլը Ուոթֆորդ ակումբի կազմում։ Ուոթֆորդ ակումբի վարձավճարային պայմանագրի ժամկետի ավարտից հետո Անյան ակումբի հետ երեք տարով կնքել է պայմանագիր։
2016 թվականի ամռանը Անյան տեղափոխվել է Դերբի Կաունտի ակումբ, պայմանագիր կնքելով չորս տարով։ Տրանսվերի արժեքը կազմել է 4.7 եվրո։ Սեպտեմբերի 10-ին Նյուկասլ Յունայթեդ ակումբի դեմ խաղի ժամանակ նա կատարել է իր նորամուտը նոր թիմի կազմում։ Սեպտեմբերի 17-ին Բրիստոլ Սիթի ակումբի դեմ խաղի ժամանակ նա խփել է իր առաջին գոլը Դերբի Կաունտի։


== Միջազգային կարիերա ==
2013 թվականի նոյեմբերի 19-ին Նիգերիայի հավաքականի հետ ընկերական խաղի ժամանակ կատարել է իր նորամուտը Շոտլանդիայի հավաքականի կազմում։ Սեպտեմբերի 10-ին  2014 թվականի աշխարհի առաջնության նախընտրական փուլի Մեքսիկայի հավաքականի հետ խաղում Անյան խփել է իր առաջին գոլն ազգային թիմի կազմում։ 2014 թվականի սեպտեմբերի 7-ին 2016 թվականի Եվրոպայի առաջնության նախընտրական փուլում Գերմանիայի հավաքականի հետ խաղում նա գոլ է խփել։


=== Գոլերը Շոտլանդիայի հավաքականի կազմում ===


== Ծանոթագրություն ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
ֆուտբոլիստի էջը sports.ru կայքում
Ցուցանիշները soccerbase.com կայքում (անգլ.)
donbalon.com Profile
BDFutbol profile
Աստերոիդների ցանկ (323601-323700)

Աստերոիդների ցանկ (323501-323600)  • Աստերոիդների ցանկ  • Աստերոիդների ցանկ (323701-323800)
 Աստերոիդների ցանկ (323501-323600)  • Աստերոիդների ցանկ  • Աստերոիդների ցանկ (323701-323800)
Պատմական դպրոց (տնտեսագիտություն)

Պատմական դպրոց (անգլ.՝ history school), ուղղություն տնտեսագիտության մեջ, որի հիմնական դրույթներն էին տնտեսության պատմության ուսումնասիրությունը, տարբեր երկրներում կոնկրետ տնտեսական իրավիճակների վերլուծությունը (ի տարբերություն դասականների, որոնք կարծում էին, որ իրենց ձևակերպած օրենքները կիրառվում են ցանկացած պետության մեջ ցանկացած պահի) հիմնականում ինդուկտիվ մեթոդի կիրառմամբ։
Ի տարբերություն դասականների, որոնք կարծում էին, որ տնտեսությունը 2 գործոն է առաջ տանում՝ մարդն ու ողջ մարդկությունը, Ֆրիդրիխ Լիստն ասում էր, որ տնտեսության մեջ շատ կարևոր գործոն է նաև ազգությունը։


== Գերմանական պատմական դպրոց ==
Պատմական դպրոցի գաղափարներն առավել մեծ տարածում են ստացել Գերմանիայում. այստեղ գործել են այսպես կոչված հին, նոր և երիտասարդ պատմական դպրոցները։
Տնտեսագիտության մեջ գերմանական պատմագիտության նախորդներ են համարվում 19-րդ դարի գերմանացի ազգայնականներն ու ռոմանտիկները. Հեգել, Ֆրիդրիխ Կարլ Սավինի (իրավունքի պատմական դպրոցի հիմնադիրը, որից էլ բխել է ամբողջ ուղղության անվանումը), Ադամ Մյուլեր և Ֆրիդրիխ Լիստ։
Հին պատմական դպրոցի հիմնական ներկայացուցիչներն են Վիլհելմ Ռոշերը, Կառլ Կնիսը և Բրունո Հիլդեբրանդը։
Նոր պատմական դպրոցի խոշորագույն տնտեսագետներն են Գուստավ ֆոն Շմոլլերը, Կառլ Բյուխերը, Ադոլֆ Վագները, Գեորգ Ֆրիդրիխ Կնապը և Լույո Բրենտանոն։
Երիտասարդ պատմական դպրոցի գիտնականների շարքում առանձնանում են Վեռներ Զոմբարտը, Արթուր Շպիտհոֆը, Կառլ Պոլանին, Մաքս Վեբերն ու նրա եղբայրը՝ Ալֆրեդ Վեբերը։
Երիտասարդ պատմական դպրոցի ներկայացուցիչների ու Գուստավ ֆոն Շմոլլերի միջև մի կողմից և մարժինալիզմի ավստրիական դպրոցի միջև մյուս կողմից ծավալվել է բանավեճ, որը ստացել է «վեճ մեթոդների մասին» անվանումը։
Հետագայում գերմանական պատմական դպրոցը հիմք է դարձել ինստիտուցիոնալիզմի զարգացման համար։


== Անգլիական պատմական դպրոց ==
Անգլիական պատմական դպրոցի խոշորագույն ներկայացուցիչներն են Թոմաս Թուկը, պատվելի Ջ. Թորոլդ Ռոջերսը, Առնոլդ Թոյնբի ավագը (1852-1883) (20-րդ դարի հայտնի գիտնական Առնոլդ Ջոզեֆ Թոյնբիի հորեղբայրը), Ուիլյամ Քանինգեմը, Ուիլյամ Էշլին, Թոմաս Է. Քլիֆ Լեսլին, Ջոն Քելս Ինգրեմ, Ջոն Աթքինսոն Հոբսոնը, Ռիչարդ Հենրի Թոունին։ Տնտեսագիտության պատմության համար հատկապես կարևոր նշանակություն են ունեցել Թոմաս Թուկի հիմնարար աշխատանքները։


== Ֆրանսիական և ռուսական պատմական դպրոցներ ==
Պատմական դպրոցի հետազոտություններին համահունչ աշխատող ֆրանսիացի տնտեսագետների թվում կարելի է առանձնացնել Կլեմեն Ժյուգլյարին, Պիեռ Էմիլ Լևասյորին, Շառլ Ժիդին, Ֆրանսուա Սիմիանին (1873-1935), Ալբեր Աֆտալիոնին, Ադոլֆ Լանդրիին (1874-1956): 
Տնտեսական և պատմական թեմաներով մի շարք աշխատություններ գրվել են ռուս գիտնականներ Իվան Իվանովիչ Յանժուլի (1846-1914), Իլարիոն Իգնատիևիչ Կաուֆմանի (1848-1916), Միխայիլ Տուգան-Բարանովսկի, Ժոզեֆ Միխայլովիչ Կուլիշերի կողմից։


== Ծանոթագրություններ ==


== Գրականություն ==
Գերմանական պատմական դպրոց / Գ. Դ. Գլովելի // Большая российская энциклопедия : [в 35 т.] / гл. ред. Ю. С. Осипов. — М. : Большая российская энциклопедия, 2004—2017.


== Արտաքին հղումներ ==
Գերմանական պատմական դպրոց։ Ընդհանուր բնութագիր
Գերմանական պատմական դպրոց (անգլ.)
Անգլիական պատմական դպրոց (անգլ.)
Ֆրանսիական պատմական դպրոց (անգլ.)
Ադրբեջանի պետական սահմանապահ ծառայություն

Ադրբեջանի պետական սահմանապահ ծառայություն (ադրբ.՝ Dövlət Sərhəd Xidməti) (DSX), պետական ռազմական կազմակերպություն, որի նպատակն է Ադրբեջանի Հանրապետության պետական սահմանների պահպանությունը։
Ադրբեջանի պետական սահմանապահ ծառայությունը ստեղծվել է 2002 թվականի հուլիսի 31-ին Ադրբեջանի նախագահի հրամանով, այն ստեղծվեց լուծարված Ազգային անվտանգության նախարարության սահմանապահ զորքերի վարչության հենքի վրա։
Ադրբեջանի պետական սահմանապահ ծառայությունը ղեկավարում է գեներալ-գնդապետ Էլչին Գուլիևը։


== Նպատակ ==
Կազմակերպության հիմնական նպատակնրն են հանդիսանում՝ Ադրբեջանի պետական սահմանների պահպանությունը, միջազգային ահաբեկչության դեմ պայքարը, անօրինական միգրացիայի և թրաֆիքինգի դեմ պայքարը, մաքսանենգության դեմ պայքարը, թմրանյութերի անօրինական շրջանառության դեմ պայքարը, զանգվածային ոչնչացման զենքերի բաղադրիչների տարածման դեմ պայքարը և Կասպից ծովի ադրբեջանական մասում նավթագազային պլատֆորմերի ու խողովակաշարերի պաշտպանությունը։


== Կառուցվածք ==
Ադրբեջանի պետական սահմանապահ ծառայության կազմի մեջ է մտնում Ադրբեջանի առափնյա անվտանգությունը։


== Տեխնիկա ==


=== Օդային տրանսպորտ ===


==== Բազավորման կետերը ====


== Համագործակցություն ==
Ադրբեջանի պետական սահմանային ծառայությունը ակտիվ համագործակցում է հարևան Ռուսաստանի, Վրաստանի, Թուրքիայի, Իրանի, Ղազախստանի և Թուրքմենստանի սահմանապահ մարմինների հետ։ Այս համագործակցության շրջանակներում կայանում են բազմակողմ հանդիպումներ և կոնֆերանսներ։ Ռուսաստանի և Ղազախստանի սահմանապահ ծառայությունների հետ անց են կացվում միասնական վարժանքներ։
Ադրբեջանի օդային և Կասպից ծովի շրջակայքում անվտանգության բարձրացման նպատակով սահմանապահ ծառայությունները համատեղ վարժանքներ են կատարում ՆԱՏՕ-ի հետ։ Ադրբեջանի Հանրապետության Սահմանապահ զորքերը ենթարկվում են նույն երկրի ՊՆ-ին։ Սահմանապահ ծառայության զորքերը ուղղակիորեն կատարում են Ադրբեջանի նախագահի հրամանները։


== Պատկերասրահ ==

		
		


== Ծանոթագրություններ ==
Գեղաջուր

Գեղաջուր, գետակ Հայաստանի Գեղարքունիքի մարզում։ Սկիզբ է առնում Միափորի լեռների հարավային լանջից և Դպրաբակ գյուղի մոտ աջից միախառնվում Գետիկին։ Երկարությունը 7 կմ է։


== Ծանոթագրություններ ==
Լեզ Անդելի (շրջան)

Լեզ Անդելի (շրջան) (ֆր.՝ Les Andelys), շրջան (ֆր.՝ Arrondissement) Ֆրանսիայում, այն շրջաններից որոնք գտնվում են Վերին Նորմանդիա երկրամասում։ Շրջանի դեպարտամենտ` Էր։ Սուպերֆեկտուրա՝ Լեզ Անդելի։ Շրջանի բնակչությունը 2006 թվականին կազմել է 181.017 մարդ։ Բնակչության խտությունը կազմում է 115 մարդ/կմ²։ Շրջանի տարածքը կազմում է 1572 կմ²։


== Տես նաև ==
Ֆրանսիայի շրջանների ցանկ


== Արտաքին հղումներ ==
Ազգային ինստիտուտի վիճակագրություն՝ Լեզ Անդելի շրջան (ֆր.)
Պեդրո Մունիոս

Պեդրո Մունիոս (իսպ.՝ Pedro Muñoz), քաղաք և համայնք Իսպանիայում՝ Կաստիլիա-Լա Մանչա ինքնավարության Սյուդադ Ռեալ պրովինցիայի Մանչա Ալտա շրջանում (կամորկայում), Սանկարա գետի ափին։ Զբաղեցնում է 101,3 քառակուսի կիլոմետր տարածք։ Բնակչության թվաքանակը 2010 թվականի տվյալներով եղել է 8.684, 2015 թվականի տվյալներով՝ 7.714: Պրովինցիայի վարչական կենտրոնից՝ Սյուդադ Ռեալ քաղաքից հեռավորությունը 113 կիլոմետր է։
Քաղաքի հովանավորն է համարվում Լոս Անխելեսի սուրբ կույսը։


== Պատմություն ==
Հիմնադրվել է 1284 թվականին ավագ սարկավագ Պեդրո Մունիոսի նախաձեռնությամբ, որպես Լա Մանչայի հարթավայրերը թշնամական հարձակումներից պաշտպանող, ամրացված բնակավայրերից մեկը։ 1410 թվականին մեծ երաշտի պատճառով բնակչությունը լքել է բնակավայրը։ Այն վերստին բնակեցվել է 1525 թվականից։ 19-րդ դարի վերջերից Պեդրո Մունիոսը դարձել է շրջանի տնտեսական կարևոր կենտրոններից մեկը (զարգացել են հատկապես խաղողագործությունն ու խաղողի արդյունաբերական մշակումով զբաղվող ձեռնարկությունները)։
Պեդրո Մունիոսում պահպանվել է պատմա-ճարտարապետական արժեքավոր ժառանգություն՝ Վերածննդի ու բարոկկո ոճերի համադրությամբ կառուցված Սուրբ Պետրոս Առաքյալ եկեղեցու, դաստակերտային շինությունների, մենաստանների տեսքով։ Բնակավայրի մերձակայքում ընկած լճերն ու լճակներն իրենց շրջակայքով հայտարարվել են հատուկ պահպանության գոտի, քանի որ չվող թռչունների այցելավայրեր են։


== Պատկերասրահ ==

		
		
		
		
		
		
		
		
		
		
		
		
		
		
		


== Բնակչություն ==


== Ծանոթագրություններ ==


== Գրականություն ==
Pedro Muñoz... Una Historia. Miguel Tirado Zarco. 1984. 84-505-0455-4
Una banda, un pueblo y 120 años de historia. Historia de la Banda Municipal de Música. Juan Antonio Rejano. 2000


== Արտաքին հղումներ ==
Պեդրո Մունիոսի պաշտոնական կայքէջը
Պեդրո Մունիոսի համայնքապետարանի կայքէջը
Pedromunoz.tk
Foro de Pedro MuñozArchived 2008-05-11 at the Wayback Machine.
Pedromuñoz FM
Ժուկովո (գյուղ, Ռամենսկի շրջան)

Անվան այլ կիրառումների համար տե՛ս՝ ԺուկովոԺուկովո (ռուս.՝ Жуково), գյուղ Ռուսաստանի, Մոսկվայի մարզի Ռամենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ույա (գյուղ, Պրիօնեժսկի շրջան)

Ույա (ռուս.՝ Уя, ֆիններեն՝ Uju), գյուղ Ռուսաստանի Կարելիայի հանրապետության Պրիօնեժսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեպիս

Սեպիս  (ռուս.՝ Сепис), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Լյոտմա գետի ձախ ափին՝ 4 կմ հեռավորության վրա։ Գետի երկարությունը կազմում է 12 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000018921
Կոդը ըստ հիդրոլոգիական հետազոտության (ՌԴ) — 103001892
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Թել-Աֆար

Թել-Աֆար, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Սուրբ Աստվածածին եկեղեցի (Արևշատ)

Անվան այլ կիրառումների համար տե՛ս՝ Սուրբ Աստվածածին եկեղեցի (այլ կիրառումներ)Սուրբ Աստվածածին եկեղեցի, Հայ առաքելական եկեղեցի Հայաստանի Արարատի մարզի Արևշատ գյուղում։ Ընդգրկված է Արևշատի պատմության և մշակույթի անշարժ հուշարձանների ցանկում։


== Պատմություն ==
Արարատի մարզի Արևշատ գյուղի Սուրբ Մարիամ Աստվածածին եկեղեցին և բակում տեղադրված խաչքարը օծվել են 2006 թվականի հուլիսի 23-ին՝ Հիսուս Քրիստոսի Պայծառակերպության՝ Վարդավառի տոնին, Արարատյան Հայրապետական թեմի առաջնորդական փոխանորդ Տեր Նավասարդ արքեպիսկոպոս Կճոյանի կողմից։

Սուրբ Մարիամ Աստվածածին եկեղեցին կառուցվել է նախկին համանուն եկեղեցու ավերակների վրա։ Գյուղի հին բազիլիկ եկեղեցին կառուցվել էր դեռևս 1890-ական թվականներին, այնուհետև վերակառուցվել ու օծվել 1903 թվականին։ 1937 թվականին, անհատի պաշտամունքի տարիներին, եկեղեցին փակվել էր և աստիճանաբար խոնարհվել։
Եկեղեցու բարերարը ծնունդով արևշատցի Սամվել Դավթյանն է։ 2005 թվականին ճարտարապետ Դավիթ Քերթմենջյանի նախագծով կարճ ժամանակամիջոցում կառուցվել են գմբեթավոր եկեղեցին՝ իր զանգակատնով։


== Ծանոթագրություններ ==
Այլա (ֆիլմ)

«Այլա» (թուրքերեն՝ Ayla), թուրք ռեժիսոր Ջան Ուլքայի ֆիլմը։ Ֆիլմը Թուրքիայի կողմից առաջադրվել է «Օսկար» կինոմրցանակի՝ «Օտարալեզու լավագույն ֆիլմ» անվանակարգում, սակայն չի կարողացել անցնել որակավորման փուլը։


== Սյուժե ==
Կորեական պատերազմի ժամանակ թուրքական բրիգադի սերժանտ Սուլեյմանը, որը կռվում էր ՄԱԿ-ի ուժերի կազմում, փրկում է սառած կորեացի աղջնակի կյանքը։ Նա իր խնամքի տակ է վերցնում երեխային և տալիս նոր անուն՝ Այլա։ Պատերազմից հետո Սուլեյմանը չի կարողանում որդեգրել որբ երեխային՝ կառավարությունից ստանալով մերժում։ Պատճառը նրա ամուսնացած չլինելն էր։ Նա ստիպված է լինում աղջկան հանձնել մանկատուն։


== Դերասանական կազմ ==
Իսմայիլ Հաջըօղլու — Երիտասարդ Սուլեյման
Կիմ Սոլ — Այլա (մանուկ տարիքում)
Չեթին Թեքինդոր — Սուլեյմանը մեծ տարիքում
Լի Գյոն Ջին — Այլա (մեծ տարիքում)
Ալի Աթայ — Ալի
Դամլա Սյոնմեզ — Նուրան
Մուրատ Յըլդըրըմ — լեյտենանտ Մեսութ


== Արտադրություն ==
«Այլա» ֆիլմի սցենարը հիմնված է Կիմ Ըն ջայի և Սուլեյման Դիլբիրլիղի իրական պատմությունը, որոնց միավորումը, վավերագրական ֆիլմի տեսքով, ցուցադրվել է 2010 թվականին հարավկորեական MBC հեռուստաալիքով։ Վավերագրական ֆիլմը կոչվում էր «Kore Ayla»։ Ֆիլմի քասթինգը տեղի է ունեցել 2016 թվականին, Հարավային Կորեայում։ Փոքրիկ Այլայի դերը բաժին է հասել Կիմ Սոլին, որը ավելի վաղ նկարահանվում էր «Պատասխան 1988-ին» հարավկորեական հեռուստասերիալում։ Կո Ըն Մինը ստացել է փոքրիկ Այլայի մոր դերը։ Ֆիլմի նկարահանման հովանավորը դարձել է «Turkish Airlines» թուրքական պետական ավիաընկերությունը՝ Թուրքիայի մշակույթի և զբոսաշրջության նախարարության հետ համատեղ։ Նկարահանումների մեծ մասը տեղի են ունեցել Թուրքիայում։ Ֆիլմի նկարահանման աշխատանքներն ավարտվել են 2017 թվականի հունիսի վերջին։


== Մրցանակներ և անվանակարգեր ==
2017 թվականի հոկտեմբերի 21՝ Քեյփթաունի միջազգային կինոփառատոնի «Լավագույն մոնտաժ» մրցանակ,
2017 թվականի նոյեմբերի 2՝ Սիդնեյի կինոփառատոնի Ասիական միջազգային կինոփառատոնի «Լավագույն ֆիլմ» մրցանակ,
2017 թվականի դեկտեմբերի 8՝ Ոսկե տուրիզմ մրցանակի ոսկե կինոմրցանակ։


== Ծանոթագրություններ ==


== Արտաքին հղումներ ==
Официальный сайт фильма Archived 2018-05-11 at the Wayback Machine.
«Айла»(անգլ.) ֆիլմը Internet Movie Database կայքում
Յաղլի-Մուսա

Յաղլի-Մուսա, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Դիեգո Վելասկեսի կտավների ցանկ

Իսպանացի գեղանկարիչ Դիեգո Վելասկեսի ժառանգությունը ներառում է բազմաթիվ դիմանկարներ, կտավներ ընտանեկան, պատմական, կրոնական և միֆական սյուժետներով։ Ներքևի ցուցակում ներկայացված կտավները, որոնք ստեղծվել են Վելասկեսի կողմից 1617-1660-ական թվականներին, բաժանված են շրջանների՝ կապված նրա գտնվելու վայրի և գործունեության հետ. նա Սևիլյայում ուսում է ստացել, ապա Մադրիդում ծառայել է Ֆիլիպ IV-ին՝ որպես թագավորական գեղանկարիչ։
Աշխարհի 11 երկրների (Ավստրիա, Բրազիլիա, Մեծ Բրիտանիա (Անգլիա, Շոտլանդիա), Հունգարիա, Գերմանիա, Իռլանդիա, Իսպանիա, Իտալիա, Ռուսաստան, ԱՄ և Ֆրանսիա) թանգարաններ պահպանում են Վելասկեսի բոլոր աշխատանքները։ Նրա կտավների ամենամեծ քանակությունը գտնվում է Պրադո թանգարանում (Մադրիդ) (մոտավորապես 50 աշխատանք). այն հիմնականում ընդգրկում է արքայական ընտանիքի պատմությունը։ Վիեննայի Արվեստի պատմության թանգարանում պահվում են իսպանացի արքաների նվերները իրենց ավստրիացի բարեկամնրին։ Վելասկեսի աշխատանքներից պահվում են նաև Վելլիգնտոնի թանգարանում, Լոնդոնի ազգային պատկերասրահում, Դրեզդենի պատկերասրահում, Նյու Յորքի Մետրոպոլիտեն թանգարանում և Բոստոնի կերպարվեստի թանգարանում։ Էրմիտաժում գտնվում են նկարչի երեք գեղանկար, որոնցից մեկը ունի վիճելի ատրիբուցիա։
Դիեգո Վելասկեսի կտավների ատրիբուցիայի խնդիրը մինչև օրս համարվում է ամենաբարդ խնդիրներից մեկը։ Եթե 1883 թվականին արվեստաբան և կերպարվեստ հետազոտող Չարլզ Բոյդ Քըրթիսը ատրիբուտացրեց 228 կտավ, ապա նրա գործընկեր Խոսե Լոպես-Ռեյը 1979 թվականին՝ 123 կտավ (1996-ին նա ցուցակին ավելացրեց ևս մեկը), իսկ արվեստաբան Ջոնաթան Բրաունը 1986 թվականին՝ միայն 98 կտավ։ Արվեստանոցում նրա աշակերտները վրձնել են Վելասկեսի կտավների բազմաթիվ օրինակներ. նրանցից կարելի է առանձնահատուկ նշել Խուան Բաուտիստ Մարտինես դե Մասոյին։
1999 թվականին լույս տեսած նկարչի կատալոգը ցուցակի ստեղծման գլխավոր աղբյուրն է հանդիսացել։ Այն Միգել Մորանա Տուրինիի և Իսաբել Սանչես Քեվերոդի «Վելասկես. ամբողջական կատալոգ» (իսպ.՝ Velázquez: catálogo completo) գիրքն է, որտեղ ընդգրկված են նկարչի 123 կտավներ։ Կտավները համարակալված են ճիշտ այնպես, ինչպես կատալոգում։
Ցանկում տեղ են գտել նաև այնպիսի նկարներ, որոնք ներառված չեն եղել կատալոգում։ Այդ կտավները ներառվել են ժամանակակիչ ամենահայտնի փորձագետներ Խոսե Լոպես Ռեյի և Ջոնաթան Բրաունի աշխատություններում։ Ցանկում տեղ են գտել նաև որոշ կտավներ, որոնք հայտնաբերվել և ատրիբուտացվել են վերջին տարիներին։ Վիճելի ատրիբուցիաներով կտավները ընդգծված են մուգ սև գույնով։


== Ցանկ ==


=== Սևիլյական շրջան (1617—1622) ===


=== Մադրիդյան առաջին շրջան (1622—1629) ===


=== Առաջին ուղևորությունը Իտալիա (1629—1630) ===


=== Մադրիդյան երկրորդ շրջան (1631—1648) ===


=== Երկրորդ ուղևորությունը Իտալիա (1649—1651) ===


=== Մադրիդյան երրորդ շրջան (1651—1660) ===


== Նշումներ ==


== Ծանոթագրություններ ==
Պերևոզ (այլ կիրառումներ)

Պերևոզ, կարող է վերաբերել՝

Պերևոզ - գյուղ Ռուսաստանի Բաշկորտոստան հանրապետության Բելոկատայսկի շրջանի կազմում
Պերևոզ - գյուղ Ուկրաինայի Պոլտավայի մարզի Գադյաչի շրջանում
Ցեսվայնեի շրջան

Ցեսվայնեի շրջան (լատիշ․՝ Cesvaines novads), վարչա-տարածքային միավոր Լատվիայի Հանրապետության արևելյան մասում՝ Վիդզեմե տարածաշրջանում։ Շրջանը բաղկացած է Ցեսվայնեի վոլոստից, և վարչական կենտրոն Ցեսևայնե քաղաքից։ Շրջանը ստեղծվել է 2009 թվականի հուլիսի 1-ին։ Տարածքը կազմում է 190,5 կմ²։ Սահմանակից է Մադոնայի և Գուլբենեի շրջանների հետ։


== Բնակչություն ==
2010 թվականի հունվարի 1-ի դրությամբ շրջանի բնակչությունը կազմում էր 3114 մարդ։
2011 թվականի Լատվիայի բնակչության մարդահամարի արդյունքներով ազգային կազմն էր՝


== Տարածքային բաժանում ==
Ցեսևայնե (լատիշ․՝ Cesvaines pilsēta)
Ցեսվայնեի վոլոստ (լատիշ․՝ Cesvaines pagasts)


== Ծանոթագրություններ ==


== Արտաքին հղումներ ==
Շրջանի պաշտոնական կայքը (լատիշերեն)
Կուժ ու շվի

Կուժ ու շվի (ռուս.՝ Дудочка и кувшинчик), խորհրդային մուլտիպլիկացիոն ֆիլմ, որը թողարկվել  է «Սոյուզմուլտֆիլմ»-ի կողմից՝ 1950 թվականին։ Նկարահանված է ըստ Վալենտին Կատաևի նույնանուն հեքիաթի (1940)։


== Սյուժե ==
Ամառային մի օր Պետյան, Ժենյան և Պավլիկը գնում են անտառ` հատապտուղ հավաքելու։ Հավաքելու ընթացքում նրանք երգում էին։
Ինչպես հետո պարզ է դառնում, դա այդքան էլ հեշտ գործ չէ, և այն այդքան էլ դուր չէր գալիս Ժենյային։
Նա հանդիպում է անտառապահ ծերուկին` սնկերի և հատապտուղների հովանավորին։ Նա աղջկան տալիս է կախարդական շվին, որի նվագից խոտերը բացվում էին, և հատապտուղները դառնում էին լավ տեսանելի։ Իսկ շվիի փոխարեն նա պահանջում է կուժ։ Հատապտուղներ հավաքելու համար անհրաժեշտ էր և՛ շվի և՛, կուժ։ Հատապտուղ հավաքելը չէր ստացվում դրանցից միայն մեկի առկայությամբ։ Արդյունքում Ժենյան ճիշտ որոշում է կայացնում և սկսում հավաքել հատապտուղը իր ձեռքերով։ Մուլտֆիլմը վերջանում է երգով։


== Հեղինակներ ==
Ռեժիսոր – Վիկտոր Գրոմով
Սցենարիստ – Վալենտին Կատաև
Խոսքերի հեղինակներ – Վալենտին Կատաև, Միխայիլ Վոլպին
Կոմպոզիտոր – Անտոնիո Սպադավեկկիա
Նկարիչ և բեմադրիչ – Վլադիմիր Դեգտյարով
Օպերատոր – Ելենա Պետրովա
Հնչյունային օպերատոր – Բորիս Ֆիլչիկով
Նկարիչ – մուլտիպլիկատորներ – Դմիտրի Բելով, Միխայիլ Բոտով, Ռենատա Միրենկովա, Վլադիմիր Արբեկով, Գենադի Ֆիլիպով, Վլադիմիր Դանիլևիչ, Իգոր Պոդգորսկի, Լամիս Բրեդիս, Իոսիֆ Ստարյուկ
Նկարիչ-դեկորատորներ –  Ն. Վերեշչագինա, Գալինա Նևզովորա, Ելենա Տաննեբերգ
Աեոգրաֆիա – Կոստանտին Մալիշև
Նկարչի օգնական – Իրինա Կուրապովա
Տեխնիկական օգնական – Գալինա Լյուբանսկայա
Մոնտաժ – Վ. Եգորովա
Դերերը հնչունավորում – Գեորգի Միլլյար (փայտփորիկ), Գալինա Իվանովա


== Երաժշտություն և երգեր ==
Երգը թողարկվել է «Մելոդիա» ընկերության կողմից մուլտֆիլմերի երգերի ժողովածուներում, ավելի ուշ թողարկվել է նաև «Սվեմա» ձայներիզների վրա։ 1990-ական թվականներին երգը ներառվել է «Թվիք-Լիրեկ» ընկերության կողմից թողարկած այլ հավաքածուների մեջ, իսկ 1999 թվականից MP3 ձևաչափով թողարկվել է տարբեր ընկերությունների կողմից։


== Վերաթողարկում ==
Մուլտֆիլմը բազմիցս վերաթողարկվել է հետևյալ հավաքածուներում.

Լավագույն խորհրդային մուլտֆիլմեր, 1990-ականների կեսեր,  Studio PRO Video, VHS ձևաչափ
«Սոյուզմուլտֆիլմ», 2-րդ հավաքածու, «Սոյուզ» վիդեոստուդիա, VHS,  1995
«Ռուս գրողների հեքիաթներ», 3-րդ թողարկում , Ա. Չեխով, Դ. Մամին-Սիբիրյակ։ Տեսաերիզում ընդգրկված մուլտֆիլմերն են. «Յոթնագույն ծաղիկը» (1948), «Շվին ու կուժը» (1950), «Կաշտանկա» (1952), «Մոխրագույն վզիկը» (1948)։
«Ծույլիկների հետ պատահած դեպքեր», դիստրիբյուտոր` «Թվիք-Լիրեկ»։ Ընդգրկված մուլտֆիլմերից են. «Չեմ ուզում» (1986), «Հեքիաթ կորած ժամանակի մասին» (1978), «Շվի և կուժ» (1950), «Հիասքանչ զանգակ» (1949), «Կախարդական խանութ» (1953)։


== Գրականություն ==
Катаев В. П. и др. Мультфильмы про ребят. — М.: АСТ, 2014. — 368 с. — (СОЮЗМУЛЬТФИЛЬМ представляет). — ISBN 978-5-17-082197-6


== Աղբյուրներ ==
«Дудочка и кувшинчик»(անգլ.) ֆիլմը Internet Movie Database կայքում
Օլեկո Դունդիչ (ֆիլմ)

«Օլեկո Դունդիչ» (ռուս.՝ «Олеко Дундич»), ռեժիսոր Լեոնիդ Լուկովի հերոսական-արկածային խորհրդային-հարավսլավական ֆիլմը:


== Սյուժե ==
1917 թվական: Ռուսական գավառական քաղաքի բանտում դաժան դատավճռի է սպասում սերբական կամավորական կորպուսի սպա Դունդիչը։ Նա հեղափոխական քարոզիչների նկատմամբ համակրանքի համար ազատ է արձակել գնդակահարության դատապարտված չորս զինվորների։ Սկսված հեղափոխությունը բացել է բանտերի դռները, և Դունդիչը հայտնվում է ազատության մեջ։
Իր ընկերների հետ նա անցնում է ապստամբների կողմը և դառնում է միջազգային էսկադրոնի հրամանատար՝ 1-ին ձիասպորտի բանակի կազմում։ Համարձակ ու նախաձեռնող հեծելազորին շուտով նկատում են ու սկսում են հանձնարարել հանդուգն ու վտանգավոր հանձնարարություններ։ Դունդիչը ընկերների հետ սպիտակգվարդիականների հագուստով թափանցում է թշնամու թիկունք, գրավում կարևոր փաստաթղթեր և խուճապ տարածում։
Մարտերի ողջ ընթացքում Դունդիչի գլխավոր հակառակորդը դառնում է Պավել Հոջիչը։ Նա, ունենալով գնդապետի պաշտոն, դարձել է հակահետախուզության ղեկավարներից մեկը և խորամանկ կոմբինացիաներ է հորինում՝ փորձելով ծուղակի մեջ գցել իր նախկին ընկերոջը։


== Դերերում ==
Բրանկո Պլեշա – Օլեկո Դունդիչ 
Տատյանա Պիլեցկայա – Գալյա 
Վլադիմիր Տրոշին – բանակի հրամանատար Վորոշիլով 
Լև Սվերդլին – բանակի հրամանատար Բուդյոննի
Միլան Պուզիչ – Պավլե Հոջիչ, սպիտակ հակահետախուզական 
Բորիս Լիվանով – գեներալ Մամոնտով
Սերգեյ Լուկյանով – գեներալ Շկուրո 
Կոնստանտին Սորոկին – կարմիր հրամանատար 
Տատյանա Կոնյուխովա – Դաշա, կարմիրբանակային
Լյուբիվոե Տադիչ – Դրագիչ
Դրագոմիր Ֆելբա – Պալիչ
Ստոյան Արանջելի – Ռաշովիչ
Յուրի Սոլովյով – Վանյա, կարմիրբանակային
Վիկտոր Ստարչիչ – սերբ գեներալ
Եվգենի Սամոյլով – գնդապետ Բոբրով
Լեոնիդ Տոփչիև – կոմս Պյոտր Ֆեոֆանովիչ Գալիցկի
Մարգարիտա Շումսկայա – գնչուհի Նաստյա 
Լարիսա Կրոնբերգ – Իրինա Տումանովա, սպիտակ գնդապետի դուստր
Եվգենի Վելիխով – գեներալ Ժոբեր
Սերգեյ Ֆիլիպով – Իվան Կոզիրև, սպիտակ զորաբնակարանապետ
Վալենտին Գաֆտ – սերբ զինվոր
Ստանիսլավ Կորենև – զինվոր
Միխայիլ Պուգովկին – զինվոր-ագիտատոր
Գենադի Կարյակին – պրապորշչիկ
Ելենա Սանկո – Նադեժդա Իվանովնա
Վալենտինա Պուգաչովա – սլաքավարի դուստր
Նիկոլայ Սլիչենկո – գնչու
Լավրենտի Մասոխա – պանդոկապան
Ալեքսեյ Բախար – սպիտակ սպա
Յուրի Պուզիրև – սպիտակ սպա
Վալենտինա Տելեգինա – տերտերակին
Վլադիմիր Դորոֆեև – տերտեր
Պյոտր Լյուբեշկին – կարմիրբանակային
Ստեպան Շկուրատ – կազակ
Վալենտին Բրիլեև – հեռագրիչ
Յուրի Լեոնիդով – սպիտակ գվարդիայի սպա 
Սերգեյ Տրոիցկի – Անանի Լեոնտևիչ


== Նկարահանող խումբ ==
Սցենարի հեղինակներ՝ Լեոնիդ Լուկով, Անտոնին Իսակովիչ՝ Ալեքսանդր Ռժեշևսկու և Միխայիլ Կացի պիեսի հիման վրա
Ռեժիսոր՝ Լեոնիդ Լուկով
Գլխավոր օպերատոր՝ Միխայիլ Կիրիլով
Կոմպոզիտոր՝ Նիկիտա Բոգոսլովսկի
Բեմադրող նկարիչ՝ Ալեքսանդր Դիխտյար
Կոստյումների նկարիչ՝ Իգոր Բախմետև
Հնչյունային ռեժիսորներ՝ Մ. Նեդիչ, Նիկոլայ Ազարով
Մոնտաժող՝ Ի. Ժուչկովա
Օպերատորներ՝ Բ. Միլետիչ, Ա. Պոչով
Դիրիժոր՝ Մարկ Էրմլեր
Երգերի տեքստի հեղինակ՝ Միխայիլ Լվովսկի
Տնօրեններ՝ Վլադիմիր Բերենշտեյն, Մլադեն Տոդիչ


== Ծանոթագրություններ ==


== Արտաքին հղումներ ==
Ֆիլմի լեհական ազդագիր
Իզաբելլա Լիսիցյան

Իզաբելլա Նիկիտայի Լիսիցյան (մարտի 9, 1905(1905-03-09), Գրոզնի, Թերեքի մարզ, Ռուսական կայսրություն - մարտի 23, 1941(1941-03-23), Մոսկվա, ԽՍՀՄ), հայ օպերային երգչուհի (մեցցո-սոպրանո)։


== Կենսագրություն ==
Իզաբելլա Լիսիցյանը ծնվել է 1905 թվականի մարտի 9-ին Գրոզնիում։ Ավարտել է Ս. Լիսիցյանի արտասանության, ռիթմի և պլաստիկայի ստուդիան, ապա սովորել Լենինգրադի երաժշտական ուսումնարանի վոկալ բաժնում։ 
Ձայնային բացառիկ տվյալների շնորհիվ 1927 թվականին (դեռևս՝ ուսանող) հրավիրվել է Լենինգրադի օպերայի և բալետի թատրոն, 1929 թվականից երգել է Փոքր թատրոնում։ Դերերգերից են՝ Պոլինա (Պ. Ի. Չայկովսկու «Պիկովայա դամա»), Լյուբաշա, Լել (Ն. Ա. Ռիմսկի-Կորսակովի «Թագավորի հարսնացուն», «Ձյունանուշ»), Սուզուկի (Ջ. Պուչինիի «Մադամ Բատերֆլայ»), Հրեշտակ (Ա. Գ. Ռուբինշտեյնի «Դևը»), Մադալենա (Ջ. Վերդիի «Ռիգոլետտո») և այլն։ 
1937 թվականին տեղափոխվել է Երևան, երկու թատերաշրջան Երևանի օպերայի և բալետի թատրոնում հանդես եկել Ալմաստի (Ա. Սպենդիարյանի «Ալմաստ»), Իշխանուհու (Ա. Ս. Դարգոմիժսկու «Ջրահարսը»), Ակսինիայի (Ի. Ի. Ձերժինսկու «Խաղաղ Դոն») և այլ դերերգերով։ 
Իզաբելլա Լիսիցյանի կատարողական արվեստը բարձր են գնահատել դիրիժորներ Ս. Ա. Սամոսուդը, Ալեքսանդր Մելիք-Փաշաևը, Բ. է. Խայկինը (Կոստանդին Սարաջևի աշակերտը) և ուրիշներ։
Իզաբելլա Լիսիցյանը մահացել է 1941 թվականի մարտի 23-ին Մոսկվայում։


== Ծանոթագրություններ ==
Հիրիկ վրացական

Հիրիկ վրացական (լատ.՝ Iris iberica) հիրիկազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
8-20 սմ բարձրությամբ ցողունով կոճղարմատավոր, գեղազարդային բույս է։ Տերևները ցողունագիրկ են, սովորաբար ուղիղ կամ սրանման։ Ծաղիկները մեծ են, ծաղկապատի 4-5 (16) սմ երկարությամբ, 2,5-4 սմ լայնությամբ արտաքին մասերի ետծալը խիտ ծածկված է դարչնագույն ջղերով և պուտերով, կենտրոնական մասում մեծ հակաձվաձև սևավուն պուտով, իսկ 3-5 (6) սմ տրամագծով ներքինները սպիտակավուն են, կամ բաց կապտավուն՝ դժգույն մանուշակագույն ջղերով։


== Տարածվածություն ==
Հայաստանում հանդիպում է միայն Իջևանի ֆլորիստիկական շրջանում, Այրում կայարանի շրջակայքում։ Հայաստանից բացի, աճում է Վրաստանում։


== Էկոլոգիա ==
Աճում է ստորին լեռնային գոտում` ծովի մակարդակից 400-600 մ բարձրությունների վրա, չոր քարքարոտ լանջերին, շիբլյակում։ Ծաղկում է մայիս ամսին, պտղաբերում՝ հունիսին։


== Պահպանություն ==
Կրիտիկական վիճակում գտնվող տեսակ է։ Անդրկովկասի էնդեմիկ է։ Հայաստանում հայտնի է մեկ պոպուլյացիա տեսակի ընդհանուր տարածման հարավային սահմանում։ Տարածման և բնակության շրջանների մակերեսը 10 կմ²-ից պակաս է։ Հողատարածքների յուրացման պատճառով տեսակին սպառնում է անհետացում։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում։
Պահպանության գործողություններ չեն իրականացվում։


== Ծանոթագրություններ ==
Ռիբատեխադա

Ռիբատեխադա (իսպ.՝ Ribatejada), մունիցիպալիտետ Իսպանիայում։ Գտնվում է Մադրիդ պրովինցիայի Մադրիդ ինքնավար համայնքի կազմում։ Մունիցիպալիտետը գտնվում է Կունեկա դել Մեդիո Խարամա շրջանում։ Տարածքը կազմում է 31.82 կմ2, բնակչությունը՝ 656 (2010 թվականի տվյալներով)։
Լինուքս Մինթ

Linux Mint (անգլ.՝ Mint - անանուխ), Debian֊ի և Ուբունտուի վրա հիմնված ազատ կոդով օպերացիոն համակարգ (distributive)։ Ի սկզբանե Mint֊ը հիմնված է եղել բացառապես Ուբունտուի վրա, հետագայում անհրաժեշտություն առաջացավ նոր տարբերակների հիմքում դնել նաև Debian֊ը։ Mint օպերացիոն համակարգի տարբերակներից յուրաքանչյուրն օգտագործում է ամենատարածված գրաֆիկակական միջավայրներերը՝ Mate, Cinnamon, KDE, Xfce և այլն։


== Տարբերակներ ==
Պայմանական գույներ
     Հնացած տարբերակներ, որոնք չեն սպասարկվում
     Ժամանակակից տարբերակներ՝ (LTS) սպասարկումով
     Թեստային տարբերակներ
     Պլանավորված տարբերակներ


=== GNOME — MATE — Cinnamon — Fallback (Consort) ===


== Հետաքրքիր փաստեր ==
DistroWatch.com կայքի վարկածով Linux Mint֊ը համարվել է GNU/Linux֊ի ամենատարածված օպերացիոն համակարգը։


== Տես նաև ==
Ուբունտու
Էքսուբունտու


== Ծանոթագրություններ ==


== Արտաքին հղումներ ==
Պաշտոնական կայք (անգլ.)
Ֆրու-ֆրու

Ֆրու-ֆրու, գրական-երգիծական շաբաթական պատկերազարդ հանդես։ Լույս է տեսել 1908-1909 թվականներին Կ․ Պոլսում։ «Զիկզակ» երգիծաթերթի (1908, Կ․ Պոլիս) շարունակությունը։ Թերթի տնօրենն ու խմբագիրն էր Վ. Փափազյանը։ Հանդես է եկել արևմտահայության կյանքի և կայքի ապահովության, նրանց իրավունքների պաշտպանության վերաբերյալ հոդվածներով։ Պարբերականը ծաղրել է արկածախնդիր «հեղափոխական գործիչներին», ծանակել պոլսահայ բուրժուաառևտրական վերնախավին։ Աշխատակցել են Ա․ Թեոդիկը, Մ․ Պերպերյանը, Տիգրան Չյոկուրյանը, Ռ. Սամիկյանը, Ս․ Նուպարյանը, Տ․ Չիթանին, Լ․ Էսաճանյանը և ուրիշներ։ Աչքի է ընկել դիպուկ ծաղրանկարներով։
(6632) Սկուն

(6632) Սկուն (անգլ.՝ Scoon), աստերոիդ աստերոիդների հիմնական գոտում։ Հայտնաբերվել է 1984 թվականի հոկտեմբերի 29-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,412461 ա. մ., առավելագույնը մոտենում է 2,1271 ա. մ. հեռավորության վրա և հեռանում 2,6978 ա. մ.։ Արեգակի շուրջ մեկ ամբողջական պտույտ է կատարում 1368,64 երկրային օրվա ընթացքում, իր ուղեծրով շարժվելով միջինում 0,263035 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,99° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6632) Սկուն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Քյոշք (Էրզրումի գավառ)

Անվան այլ կիրառումների համար տե՛ս՝ Քյոշք (այլ կիրառումներ)Քյոշք, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Էրզրում քաղաքից 23 կմ հյուսիս-արևելք, Քյոշքա-ջուր գետակի ափին։ Գյուղից արևելք գտնվում է Քյոշք լճակը։


== Բնակչություն ==
1877-1878 թվականներին ուներ 27 տուն՝ 154 ոչ հայ բնակչով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Վիլեմ Ալեքսանդր

Վիլեմ Ալեքսանդր (ˈʋɪləm aːlɛkˈsɑndər, հոլ.՝ Willem-Alexander Claus George Ferdinand, ապրիլի 27, 1967), Նիդերլանդների թագավոր։
Վիլեմ Ալեքսանդր Կլաուս Ջորջ Ֆերդինանդը ծնվել է Ուտրեխտում և նա Նիդերլանդների նախկին թագուհի Բեատրիսի և գերմանացի ազնվական Կլաուս ֆոն Ամսբերգի ավագ որդին է։
1980 թվականի ապրիլի 30-ին երբ նրա մայրը` Բեատրիքսը, դարձավ Նիդերլանդների թագուհի, վերջինս դարձավ օրանյան արքայազն և Նիդերլանդների թագաժառանգ։ Գահ է բարձրացել 2013 թվականի ապրիլի 30-ին, երբ վերջինիս մայրը հրաժարական է տվել։
Սովորել է տարրական և միջնական դպրոցներում, ծառայել է Նիդերլանդների ռազմածովային թագավորական ուժերում, ինչպես նաև Լեյդենի համալսարանում ուսումնասիրել է պատմություն։ 2002 թվականին Վիլեմ Ալեքսանդրն ամուսնացել է արգենտինաբնակ Մաքսիմա Սորեգետա Չերրուտիի հետ։ Ամուսնական կյանքի ընթացքում ունեցել են երեք դուստրեր՝ Կատարինա-Ամալյան արքայադուստրը (ծնվել է 2003 թվականին), Ալեքսիա արքայադուստրը (ծնվել է 2005 թվականին) և Արիանա արքայադուստրը (ծնվել է 2007 թվականին)։


== Ծանոթագրություններ ==


== Արտաքին հղումներ ==
Նիդերլանդների թագավորական ընտանիքի պաշտոնական կայք էջը
Կենսագրությունը ՄՕԿ-ի պաշտոնական կայք էջում(անգլ.)
Վիլեմ Ալեքսանդր` Նիդեռլանդների արքա//«Эхо Москвы» ռադիոկայան
Ժիտկովո (գյուղ, Վիբորգսկի շրջան)

Ժիտկովո (ռուս.՝ Житково), գյուղ Ռուսաստանի, Լենինգրադի մարզի Վիբորգսկի շրջանի կազմում։
Բնակչությունը 2007 թվականին գրանցված տվյալներով կազմում էր 938 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
BMW-ի թանգարան

BMW-ի թանգարան, BMW-ի պատմությանը նվիրված թանգարան, գտնվում է Գերմանիայի Մյունխեն քաղաքում՝ BMW-ի շտաբի կողքին։ Թանգարանում ցուցադրում են BMW-ի բոլոր թողարկված ավտոմեքենաները և մոտոցիկլետները։


== Պատմություն ==
BMW-ի թանգարանի շինարարությունը ավարտվել է 1972 թվականի Օլիմպիական խաղերի ժամանակ։ 2004 թվականին փակվել է վերակառուցման պատճառով։
2008 թվականի հունիսի 21-ին կրկին բացվեց, այս անգամ շենքին ավելացվեց ևս մեկ նոր տաղավար, ինչի շնորհիվ թանգարանն ընդարձակվեց 5000 քառ. մետրով։ Հին ավտոմեքենաներից և մոտոցիկլներից բացի այստեղ ցուցադրվում են նաև ժամանակակից BMW մակնիշի մեքենաներ։


== BMW թանգարանի այցելուները ==
Թանգարանը տարեկան ունենում է ավելի քան 250․000 այցելու։ Այցելուների մեծ հոսք են ապահովում նաև BMW-ի գովազդները։


== Արտաքին հղումներ ==
BMW Welt Archived 2015-09-05 at the Wayback Machine. – official site (անգլերեն)
BMW Museum at BMW.com
BMW Museum Archived 2009-08-04 at the Wayback Machine. on BMW TV
BMW Museum Archived 2009-03-23 at the Wayback Machine. on SwipeLife
BMW Museum on Design Build Network
The New York Times: Touring the Temples of German Automaking – includes a description of a visit to the museum
Նոր շենքի բացումը (տեսահոլովակ)
BMW-ի թանգարանի տոմսերի վաճառքը
Քարոզգիրք (4143, Գրիգոր Տաթևացի)

Գրիգոր Տաթևացի, Քարոզագիրք (4143), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4143 թվի տակ։ Ձեռագիրը գրվել է 16-րդ դարում  Մավսէս երէց գրիչի կողմից։ Ծաղկող՝ Մարգարե քահանա։ Ստացողը եղել է Ահարոն վարդապետն։ Գրված է թղթի վրա, որը ունի 25x19 չափս։ Ձեռագիրը կազմված է 511 թերթից։ Գրված է երկսյուն, բոլորգրով։ Ունի կիսախորան և լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ գրչի՝ 198բ, 312ա, 334բ, 342բ և այլուր, խաղկողի՝ 508բ, հետագայի՝ 1ա (1696 թ․), 342բ (17-րդ դար)։


== Բովանդակություն ==
նաև՝ Նորին Ողբ ի ս․ Թէոդորոս։
Պատճառ յդութեան Յովհաննու Կարապետին։


== Ծանոթագրություններ ==